**Rugă pentru ”ei”**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rugă pentru ”ei”

...

De-atâtea ori în noi visele s-au frânt,

Că nu mai știm ce este, viață sau damnare

Și-n veacul ăsta veșted rămas fără Cuvânt,

Morți-s tot mai singuri lipsiți de lumânare!

...

Totul e totuna, tradiții, obiceiuri,

Iar noi, niște gângănii agățate-n plasă,

Biete vase prinse de otgoane-n cheiuri,

Zdrobite fără milă de marea furioasă!

...

Tot scenariul ăsta are un singur scop,

Ca-ntreaga omenire să fie doar o turmă,

Dă Doamne Tu să vină zilele din urmă

Și peste-ntreaga lume revarsă alt potop!

...

Pe corifeii beznei înneacă-i fără milă,

Că ei îți sunt potrivnici de-atâtea mii de ani,

Ei sunt Luminii Tale cei mai răi dușmani,

Înneacă-i Tu în ape, îngroapă-i în argilă!

...

Și nu uita de ceilalți, care le sunt slugoi,

Lefegii plătiți doar să le facă jocul,

Care fără rușine ne tălhăresc pe noi,

Dă-le Doamne apa sau dă-le Doamne focul!